
Y FEIRNIADAETH. 


O'r cyfansoddiadau gwir dda a ddaeth i law, mae y 
gystadleuaeth rhwng “Arion” a “ Galarwr gŵyl ei 
eiriau.” 

“ Arion.” —Anurddir cyfansoddiad yr awdwr hwn âg 
ychydig o fân frychau. _ Ceir ynddo rai geiriau wedi eu 
camsillebu, rhai llinellau cloff eu corfaniad, a rhai 
odliadau afrêolaidd. Mae ynddo rai darnau hefyd yn 
tueddu ychydig i fod yn amleiriog ac yn ddibwynt. 
Ond medda cyfansoddiad “ Arion” ei ragoriaethau di- 
ameuol. Mae yn dra barddonolneu awenyddol drwyddo. 
' Ac mae ei ddarluniad o'r gwrthddrych yn ganmoladwy 
'o dêg a chywir, ac weithiau yn darawiadol; ïe, medda 
“Arion” y llestr hwnw “i godi dwír” o bydewau 
dagrau lled ddyfnion hefyd. 

“ Galarwr gwyl eí eiriau. —Ceir pobpeth bron gan 
“Galarwr” yn gymeradwy o gywir. Sicr ei fod yn hen 
gynefin â barddoni. Llifa ei awen yn rhwydd fel y llifa 
dyfroedd yr afon. Casglwn y gallai fod yn awdwr 
gwych ar ganiadau byrion, darllenadwy, canadwy o dri 
neu bedwar penill; ond gyda chyfansoddiad lled faith, 
megys y farwnad hon, tebygol na fedd efe flasi gymeryd 
llawer o hamdden nac i wneuthur ymdrechion celyd i 
grêu lluosogrwydd o ddrychfeddyliau newyddion, uchel, 
a byw. Dyma ddiffyg mwyaf yr awdwr yn y dernyn 
hwn. Er hyny, rhwydd-roddwn iddo y clod o dynu 
darlun tra chelfydd a ffyddlawn o'r gwrthddrych, ac nid 
hyny yn unig, ond darlun tra thlws a phrydferth ohono. 

Tynir y dorch yn galed rhwng “Galarwr gŵyl ei 
eiriau” ac “Arion.” Lle y collai un, ennillai y llall. 
“ Arion” yw y mwyaf gwreiddiol a thanbaid ei awen, 
ond “ Galarwr gŵyl ei eiriau” yw y mwyaf celfydd a 
llithrig. Wedi eu darllen drosodd amryw weithiau, a 
cholli aml i ddeigr hiraethlawn am eu pen wrth mor fyw 
y gosodent y gwrthddrych ger ein bron, gorfodir ni i osod 
y ddau yn gydradd o ran teilyngdod, gan ychwanegu 
mai da yr haeddasai pob un o honynt y wobr yn gyfan. 

PLENYDD. 


Me 





Fr: 


LL —_ 








4 


Y fan y dyrcha'r Wyddfa wên 
Drwy'r cwmwl trwch ei chribog ben, 
Yn mhell i'r uchelderau fry, 

Yn deym y fro ar fryniau lu: 

Y fan gwastraffodd natur dêg 

A llaw ddibrin ei cheinion chweg ; 
Y fan y claddwyd myrdd heb arch, 
Dan garnau dâr y rhuddog farch, 
Wrth ymladd dros eu gwlad a'u hiaith, 
Yn erbyn estron lawer gwaith : 
Hon ydyw 'r fan, yn nghanol swyn, 
A gwyllt unicgedd anian fwyn, 

Y treuliodd Hvcmes ei foreu oes, 
Heb wybod ystyr cur a loes. 

Wrth yfed yr awelon iach, 

Ar fryn a dôl yn blentyn bach, 
Daeth ef o'r lle yn ddarlun byw, 
Yn union fel daeth dan law Duw. 
Fel yr Eryri, ynddo cawn 
Wreiddioldeb a naturiol ddawn ; 
Symledd, nid efelychiad ffôl, 

Ac annibyniaeth didrôi'n ol; 

A'r oll yn adlewyrchu'n glir, 

Dan oleu Haul Cyfiawnder gwir. 
O! amser dedwydd, llawn o swyn, 
Ef a'i gymdeithion fel yr ŵyn, 
Heb wybod dim am dwyll y byd, 
Ystyrient ef yn flodau i gyd. 

Er pan y rhoddodd gyntaf gam, 

^R oedd gwersi ac adnodau 'i fam 
Yn planu mesen crefydd wir 

Yn naear dda ei feddwl clir. 

Ond Dirwest o'r diwedd ysgubodd 

Drwy'r wlad, ac a'i rhoddodd yn rhydd : 
Ei enaid gan zêl oedd yn tanio, 

A'i ddoniau a swynent y wlad ; 
Er ceisio rhwng dodrefn ymguddio, 

Ei wthio i'r Pwlpud a wnaed. 


Nid peth bychan ydoedd meddwl 
Pan yn naw ar hugain oed, 
Croesi rhiniog teml addysg 
Am y gyntaf waith erioed ; 
Ond gorawydd am ddysgeidiaeth 
Lysg fel tân ei ysbryd ef, 
Ac i Glynnog mae yn myned 
I ddiwyllio'i dalent gref. 


Gweithio wnaeth drwy anhawsderau, 
Nes gorchfygu'r oll yn lân ; 
Rhai'n yn lle ei ddigaloni, i" 
A'i symbylent yn ei flaen : Ŷ 
Goleu lawer noswaith gauaf 
Fu ei ganwyll drwy y nos; | 
Prynai'r amser fel pe'n gwybod Ŵ | 
Mai bêr iawn a fyddai'i oes. 


Difyr fyddai gwrando arno, 
Gyda ffraethder oedd ddiball, 
Yn adgofio am ryw droion 
Trwstan fu ar hwn a'r llall; 
Am ei lafur pan yn ceisio 
Casglu ambell flodyn hardd, 
Oddiar lethrau serth dysgeidiaeth, 
Dan arweiniad Eben Fardd. 

Roedd amryw eglwysi yn awr yn ei geisio, 

Drwy serchog alwadau i dd'od i'w bugeilio. 
Crefyddwyr Lleyn deimlent fod eisieu dyn ffyddlon. 
I borthi'r gwasgarog braidd yn Aberdaron : 

Fod y lle yn anghysbell, a'r maes yn ehelaeth, 

A phobl yn marw o eisieu gwybodaeth. 

Am Huanes y meddylid, ac yntau gydsyniodd 
Ar unwaith,—egwyddor, nid teimlad orfuodd ; 
Cryn aberth oedd myned dan lêni dinodedd, 

Ond ei oes oedd 42 aberth o'i dechreu i'w diwedd ; 
Hawdd iawn y gallasai gael lle mwy manteisiol, 
Ond cyflwr yr ardal a drôes y fantol. 

Er nad oedd yn un o erch feibion y daran, 

Ei bregeth oedd lawn naturioldeb fel trydan ; 

Nid ffôl ddynwarediad a chywrain sylwadau, 

I foddio y glust ac i ennyn teimladau 

Geid ganddo ; na, 'r gwir fel y mae yn yr Iesu, 
Yn syml, nes dwyn y gwrandawyr i'w gredu. 
Aur pur oedd ei bregeth, pob gair yn llawn meddwl, 
Ffrwyth barn annibynol, a meddwl digwmwl. 
Fel cawod ar laswellt ei eiriau ddysgynent, 
Ysbrydoedd credinwyr gwywedig siriolent: 

Ac iâ anghrediniaeth o fewn llawer calon. 
Ymdoddai dan allu ei wresog gymhellion. 

Nid elw a pharch ro'i ddylanwad i'w daerni, 

Ond golwg ar ddynion ar geulan trueni,— 

Bron, bron syrthio drosodd, ac awydd angerddol 
Eu gweled yn rhedeg yr yrfa ysbrydol. 


Agor wnai rhyw feusydd 6ang 
Iawn o waith o'i flaen yn awr; 

Dechreu arnynt wnaeth o ddifrif, 
Nid diogi ac eistedd lawr: 

Cyn ymgolli mewn tywyllwch, 
Âr ol oes o fêr barhâd 

Oedd, ond seren glir y gogledd, 
Daflai wawl dros dônau'r byd, 

Yn arweiniad i'r ffyddloniaid, 
Tua'r porthladd tawel, clyd. 


Er mor anhawdd, rhaid ffarwelio, 
Ar ol chwech o flwyddi maith: 
Prudd yw pawb, a llïaws wylant, 
Gan mor anhawdd ydyw 'r gwaith : 
Cylch êangach o weithgarwch 
Yn Llanengan iddo roed, 
Ond mae awydd am lafurio 
Mor angerddol âg erioed. 


Gweithio dros ei Arglwydd ydoedd 
Fwyd a diod iddo ef; 
Bwlch a Smyrna aent a'i feddwl, 
Pan oedd braidd ar drothwy 'r nef : 
Ni chyfyngid ei weithgarwch 
I derfynau cyfyng plaid, 
I bob achos Cristionogol, 
Ynddo ef cefnogwr gaid. 


Ei ragoriaethau oeddynt aml eu rhi', 

Eu nodi oll sydd ormod gwaith ini: 
Anghofio 'r ansoddeiriau wnawn bob un, 
Yn unig dd'weyd ei fod yn gyflawn ddyn: 
Cyfluniad ydoedd ei gymeriad pur 

O ragoriaethau prydferth iawn yn wir,— 
Fel coron dlôs yn llawn o berlau drud, 
Mor ddysglaer nes yn hollol ddenu bryd ; 
Uwch ben pob un y meddwl â ar goll, 
'Does dim i'w wneyd ond synu at yr oll. 

Cyfodai ein hysbrydoedd gyd âg ef, 

A theimlem yn awyrgylch bur y nef. 
Brenhinbren cadarn ydoedd ledai i ma's, 

Ei geingciau tirf yn mhur awyrgylch gras; 
Ei gysgod wnai i weiniaid Seion ferth,— 

Er stormydd, dyfu, ffrwytho, a chasglu nreht.. 


Nid ymddangosiad gwych, ond bod 

Yr hyn broffesai, dyna oedd ei nôd: 

Nid celfyddydol wull, dinôdd, disawr, 
Ond blodau rhinwedd, fel yr Iesu mawr, 
Flagurent yn ei fuchedd sanctaidd ef, 
Gan wasgar peraroglau nef y nef; 

Nid darlun ymddangosai 'n fyw o draw, 
A'r swyn yn colli ar gyffyrddiad llaw, 
Ond Oristion oedd, a'i lariaidd wên o bell 
Yn galw ato i'w edmygu'n well; 

Fel haul agosaf byddid iddo ef 

Yn gryfach teimlid gwres grasusau 'r nef. 


Fel Daniel, yn y dirgel yr ymbiliai,— 

Y “ Chwarel fawr*” gysegrwyd â gweddïau ; 
O! fan dymunol yno'n cymdeithasu 

A Duw ei hun heb neb i'w aflonyddu : 

Y wybr uwchben mor lâs, mor lawn o burdeb, 
Yn rho'i ryw syniad am y tragywyddoldeb. 
Y blodau tlysion gylch ei draed yn gwenu, 
'Tra'r hwyrol awel yn eu siio i gysgu : 

Rhyw ddarlun ydyw o sefyllfa wiwlwys, 

Ein rïaint cyn eu gyru o Baradwys. 

Cyfrifai pawb y llanerch gysegredig 

Yn Bethel, porth y nefoedd anweledig. 





* Chwarel yn agos i'w dŷ, lle yr â'i yn aml i astudio a gweddïo, 

Yr ysgol iddo'n famaeth fu, 
A'i charu wnai'n angerddol: 
Awgrymai ac esboniai'n goeth, 
Nes deuai 'n noeth i'r golwg,— 
Y gwir oedd yn y pellder draw, 
I ddylni daw yn amlwg. 


Ni wnai esboniad hwn a'r llall, 
A myn'd yn ddall i'w ganlyn, 

.Y tro, rhaid oedd cael Beibl pur, 
A syniad clir a dillyn : 

Ei lariaidd wên ro'i nerth i'r gwân, 
A'i yn y fan yn wrol; 

Ond gair a roddai deulu'r chwydd, 
I lawr yn rhwydd ryfeddol. 


Ni roddai ystrydebol farn, 
A dyna derfyn arni; 
Ymguddiai fel yr haul tu ol 
I lewyrch ei oleuni; î 
Cyfeirio ereill wnai yn glau 
At berlau godidocaf, 
A'r rhai a'u caent feddylient mwy 
Mai hwy a'u gwelodd gyntaf. 


Y plant feddylient nad oedd un 

O'i fath drwy'r byd i gyd; 
Ei dawel wên a'i dyner lais, 

Ar unwaith â'i a'u bryd: 
Mae un all ennill serch y plant, 
. Yn meddu calon wiw,— 
Rhyw olion yw o fawredd dyn 
Cyn colli delw Duw. 

Ei chaeth bur, a'i cang wybodaeth, a bair 
Fod pawb yn boddloni ar unwaith i'w air. 


Nid rho'i gorganmoliaeth i'r goreu a wnai, 
A ffrewyll ddiarbed i bawb fai yn llai; 
Ond tirion iawn fyddai wrth ofnus a gwân, 
Â cheisiai bob amser eu harwain i'r lân. 


Yr ydoedd yn gyfaill diweniaeth 

Â phur,—O mor brin ydyw'r rhai'n ; 
Nis cuddiai fradwriaeth mewn gwênau 

O'r golwg fel cleddyf mewn gwain: 
Gwag chwedlau yn fuan ni choeliai, 

Ei ffydd yn ei gyfaill oedd gref; 
Ond pan fyddai eisieu rho'i cerydd, 

'D oedd neb yn fwy gonest nag ef. 


'R oedd ganddo ryw allu rhyfeddol 
I adwaen cymeriad pob un 
A welai, fe'i chwiliai ar unwaith, 
Nid hawdd oedd ei dwyllo mewn dyn : 
Pawb fyddent yn well o'i gymdeithas, 
Nid llygru â'i eiriau wnai ef; 
Na, drwyddynt y rhedai gwythien 
Arianaidd o grefydd y nef. 


Ei lwybr oedd lân fol y wawrddydd, 
Heb gael ei lychwino erioed ; 

Heirdd flodau amryliw Paradwys 
Ymdarddent lle sangai ei droed : 

Mor dawel â'i feddwl gorphwysed, 
Boed ysgafn dywarchen ei fedd ; 

Paham y galarwn am dano, 

Ac yntau yn nhrigfan yr hedd? 





y” 


— 


w^ 

Am lwyddiant yr arfau nid ydynt yn gnawdol, 

I hollol ddymchwelyd holl gestyll y diafol. 

Yr eglwys bryderai, gobeithiai, gweddïai, 

Ond Cyntafanedig yr Angeu a'i siomai. 

Pe ffrydiau o ddagrau allasent arafu 

Gwyllt gamrau marwolaeth, nid ef gawsai'i gladdu. 
Gan sibrwd y geiriau, —“ Dystawa'n yr Arglwydd,” 
Ehedodd ei enaid i'w gartref clyd, dedwydd. 

Hyll wyneb marwolaeth belydrai gan wênau, 

Pan â'i ef yn €on i'r bywyd drwy angau; 

A'r bedd orchymynwyd i gadw'n ofalus 

Ei lwch hyd y dydd daw yn gorph gogoneddus; 
Pan lyngcir yr angeu mewn llawn fuddugoliaeth, 





Llygradwy a wisgir âg anllygredigaeth ; 
Pan floeddia'r Archangel, nes crynu y crêad, 
A deffro preswylwyr y llwch mewn amrantiad. 


' Rhagluniaeth y nefoedd! mor dywyll ei llwybrau, 
Pa ddyn all fynegi ei dyfnion fwriadau ? 
Ymgolla yn hollol uwchben ei chwith droion,— 
Rhy ddyrys i'w holrhain yw ffyrdd ei holwynion. 
Mae olwyn mewn olwyn yn trôi i'r gwrthwyneb, 
Diflana y meidrol o flaen Anfeidroldeb. 

Ond Arglwydd y Lluoedd, Efe sy'n teyrnasu, 
Drwy nefoedd a ddaear mae yn llywodraethu ; 
Cymylau tywyllwch amgylchant ei orsedd, 
Ond barn a chyfiawnder a welir o'r diwedd. 
Rhy ddyrys i ni oedd ei ffordd pan gymerodd 
Ein cyfaill, ar haner ei ddiwrnod noswyliodd : 
Rho'i Seion mewn galar, tristâu ei gyfeillion, 





A'i rwygo o fynwes ei brïod hoff, dirion. 
Ond Efe sydd yn gwybod pa beth sydd yn orau, 
Goleuni byd arall esbonia 'i fwriadau. 

I gadw'i lwch ef, cysegredig yw 
Gwyryfol gladdfa'r Bwlch hyd gâniad udgorn Duw. 


O fynwent dawel! mor ddymunol yw 

I ddiluddedu hoffus blentyn Duw. 

Bydd gwlith y nos yn falch gael gwlychu'r fân, 
A'r Gwanwyn têg a'i gwisg â blodau cân: 
Tywallta'r fronfraith ffrwd o nodau cerdd 
Uwchben y fan o gangau'r ywen werdd ; 

Pan ddeifìa Hydref wisgoedd anian dlos, 

Galaru ar ei ol wna gwynt y nos. 


Trôf finnau i mewn i ollwng deigryn prudd 
Ar fan ei fedd,—iachâd i'm hysbryd rydd. 


ARION. 


Sef W. E. Williams, 
Llanengan British School. 

Â'r parch oedd ynddo i'r pur â'r da, 
Gynnyddodd drwy ei oes. 


'Tra gwenai heulwen cysur 
Uwchben y bwthyn bach, 
Mor ddysglaer oedd dyfodol cu 

Y bachgen nwyfus iach : 
Ond Ow! yr haul fachludodd, 
Daeth cwmwl dî i'w sêdd, 
Llaw angeu hyf a glôdd ei dad 
Dan dyweirch oer y bedd. 


Ow! ddiwrnod llawn o drallod 
I deulu'r “ Hafod ” brudd, 
: Eu hunig heulwen wedi ffôi 
Yn anterth canol dydd! 
Gobeithion lu gyd-gladdwyd 
Yn mêdd yr hynaws ŵr, 
Diflanu wnaeth cynlluniau fyrdd 
Fel ewyn ar y dŵ'r. 


Rhaid cefnu ar yr ysgol, 
'R ol colli 'r serchog dad, 

A myn'd i wasanaethu mewn 
Amaethdŷ yn y wlad: 

Ni welwyd mewn gwasanaeth 
Anwylach un erioed, 

Fe garai pawb y bachgen bach, 
Amddifad, dengmlwydd oed. 


Cynnyddu mewn gwybodaeth 
Yn gyflym wnai o hyd, 
Dibrisiai rwystrau, gwawd, a sên, 
Ac anfanteision byd : 
'R ol adeg “ eadw noswyl,” 
Yn astud ni a'i cawn, 
Y benod at “yr Ysgol Sul” 
Efryda'n fanwl iawn. 

Gwnaeth eilwaith yn hysbys ei fwriad 
Dan deimlad o'r gwrol a'r prudd ; 
Ca'dd rwydd-dob tuhwnt i'w ddych mygion, 
A'i galon lwyr roddai i'r swydd, 
Arwyddion addawol ganfyddid, 
A'i lafur goronid â llwydd. 


Ymdrechodd yn ddiflin heb ballu, 
Er casglu gwybodaeth a dysg, 
Yn gyflym ymddyrchai i fyny, 
Gan dyfu'n un mawr yn ein mysg ; 
'R ol gadaw hen Glynnog â i Ddublin, 
Ac wed'yn i'r Bala am faeth, 
Anwylid e'n fawr drwy'r ysgolion 
Fel cyfaill glân galon a ffraeth. 


Yn brysur ymledai ei glodydd 
Fel gwych efengylydd dros Dduw ; 
O dano mae'r tyner yn wylo, 
A'r caled yn teimlo i'r byw ; 
Ei ddullwedd mor syml a dirodres, 
Er hyny, mor gynes, mor gu, 
Mor addfwyn, mor lednais, mor dawel, 
Mor isel, ac eto mor hy” ! 


Cyflawnodd ei swydd megys “angel,” 
Yn dawel a diwyd bob pryd ; 
Cydweithiai â'i frodyr yn ffyddlon, 
Aent galon wrth galon yn nghyd: 
Tynerwch ei fynwes garuaidd, 
A'i anian nefolaidd wrth fyw, 
A rwymai bob dyn i'w fawrygu, 
A'i barchu fel hynod ŵr Duw. 


Y plant yn arbenig a garai yn gu, 

A mawr ei ymdrechion a'i ofal a fu, 

I'w gwneyd yn rhai hyddysg yn Meibl eu Duw, 
Ei chwilio, ei garu, ei feddu, a'i fyw. 

Fel plant amddifaid, unig, prudd, 
Rol colli tyner dad. 


Yn “ Nghyrddau Dirwest” pwy a gawn 
O'ifathilanw'ile? 
Un ufudd, ewyllysgar, rhwydd, 
A didwyll oedd efe; 
Nid gollwng saeth ar antur wnai, 
Ond saethai'i wych i'r nôd; 
Ni roddodd glwyf i fynwes neb 
Heb angen clwyf erioed. 


Ac nid ymddangos byddai ef, 
Yn nghylchoedd c'oedd yr oes, 

Yn aiddcar dros ddirwestiaeth gu, 
Ac yna byw yn groes; 

Nid gŵr oedd ef a garai'n ffôl 
Ymddangos er mwyn clod, 

Ond od yn ffyddlawn dros ei Dduw 
Oedd iddo'n uchaf nôd. 


Dychymyg prudd sy'n dyfod, 
A'i bwyntel gywrain, gu, 

I bortrêadu'n gwrthddrych 
Yn anwyl fel y bu; 

Ei osgedd gwŷl, a'i wisgiad, 
A'i holl ymddygiad ef, 

Sy'n eglur iawn arddangos 
Nodweddion cenad nef. 


Awn i'r “ Cyfarfod Misol” 
I wel'd ein harwr cu, 
Yn eistedd yn y gadair, 
Gan felus hwylio'r llu: 
Mae'i hoff ddeheurwydd syml, 
A'i garedigrwydd e', 
Yn rhwymo pawb i addef 
Mai gwych y lleinw 'r lle. 

Dŷd awgrymiad o'i deimladau, 
O ddystawrwydd fel y bedd ! 

Edrydd emyn llawn o foliant, 
Llawn barddoniaeth nefol rîn, 

Mae pob llinell yn dyferu 
Megys olew dros ci fîn. 


Cymer afael yn y Beibl, 

A darllena'i eiriau gwiw,— 
Dyna bwnc yr adran heddyw— 
“ Dyogelwch teulu Duw :” 
Symledd hynod y darlleniad 

Foddia'r dyrfa fawr i gyd, 
Dŷd well goleu ar adnodau 
Nag esboniad goreu'r byd. 


Wedi'r darllen gwir ragorol, 
Pletha'i ddwylaw'n weddaidd iawn, 


Gan gyfeirio tua'r nefoedd 
Yn ei hoff nodedig ddawn ; 

Mor afaelcar yw y weddi, 
Mor effeithiol yw ei gri; 

Cluda'r dorf yn ddiarwybod 
Fel y ddeilen ar y lli'. 


Gyda'i bwyslais hoíf ac esmwyth, 
A'i donyddiaeth felus, fwyn, 
Edrydd eto emyn arall, 
Nes ein llanw â nefol swyn ; 
Nodweddiadol yw ei bennill, 
Mor gyfaddas iddo ef, 
Megys angel-genad anwyl 
Bron ar adaw'r byd i'r nef! 


“ Syfled iechyd, syfled bywyd, 
Cnawd a chalon yn gytun, 
Byth ni syfla ammod heddwch, 
Hen gytundeb Tri yn Un : 

Dan belydrau hwn daw anian 
I ymlôni er ein llês. 


Dyna ddarlun têg o'n gwrthddrych, 
“ Haul” oedd yntau yn ei oes, 
I'n goleuo mewn athrawiaeth, 
A'n cynhesu at waed y groes: 
Gwywai pechod yn ei boethder, 
TTyfai rhinwedd yr un pryd,— 
'Toddai galon annuwiolion, 
Ac adfywiai'r saint i gyd. 


Rhwydd bregethai ddyrys bynciau 
Yr athrawiaeth gyda blâs, 
Ond rhagorai arno 'i hunan 
Uwchben cadwedigol râs ; 
““ Bethle'm Judah,”—*“ Bryn Golgotha,” 
“Dwyfol rinwedd angeu loes,” 
Dyma hoff gartrefle'i enaid,— 
“ Rhyfeddodau marw 'r groes.” 


Dacw'r dyrfa'n ymwahanu, 
O !'r fath ganmawl arno sydd; 
Clywir llawer un yn canmawl, 
Eto, yn y ““farn a fydd !” 
Mae'r annuwiol, er yn ddystaw, 
Wedi derbyn saeth a briw, 
Welir arno'n glwyfus archoll 
Foreu câniad udgorn Duw! 


Bu'n teithio'n araf yn y glŷn, 
Hen gâdfaes brenin braw, 

Bu'n syllu ar angeu ddyddiau maith 
Yn nesu oddi draw ; 

Edrychai arno megys teyrn 
Gormesol, erch ei lun ; 

Syllwch fry, i Wynfa dawel, 
Yno mae wrth fwrdd y wlêdd. 


Rhodder arno faen o fynor, 
I addurno 'i annedd oer ; 

Heddwch pur i'w lwch orphwyso 
'Tra tywyno haul a lloer: 

Ac er dryllio'i feddfaen fynor 
Pan y dyry Gabriel lef, 

Erys iddo'n “gofgolofnau” 
Seintiau yn y drydedd nef! 


GALARWR GWYL EI EIRIAU. 


Sef T. E. Grifith, 
Allt. Ddŵ, Pwllheli. 

MARWNAD. 


Hucmes wedi marw ! sylweddoli hyn 

Nis gall fy ngwyllt ddychymyg, am na fŷn; 
Mae fel rhyw ysbryd dê, oer, dïeithr ddull, 
Yn tremio arnaf o gysgodau 'r gwyll: 

Pan geisiaf afael ynddo, dianc wna 

Fel cysgod trymaidd, ond yn mhell nid â; 
Daw yma eilwaith, lleinw 'm bron â chur, 
Am un a garwn,—cyfaill fel y dŵr. 

Mae sŵn ei lais heb fyned o fy nghlust,— 
Mor dyner fyddai wrth brecethu Orist: 
Wrth feddwl am ei ddoeth gynlluniau ef, 

Ei lafur er lledaeniad Gair y Nef, 

A'i ddefnyddioldeb gyd âg eglwys Dduw, 
Âm foment teimlaf fel pe ba'i yn fyw. 
Ond, erbyn myn'd i'r capel, brethyn dâ 
Sydd yno'n d'weyd yr hanes fel y bu; 

Gwag yw ei le, nid yw i'w gael yn hwy, 

Ei le nid edwyn ddim o hono mwy. 

Gwag, gwag yw'r oll, ei gredu raid yn llawn, 
Mae yn rhy wir, ond O! mae'n anhawddiawn. 
Nid galar ydyw'r oll; na, cofiaf lu 

O oriau dedwydd yn ei gwmni cu, 

Fel llenyrch heirdd oedd yn anialwch oes, 
Yn diluddedu'm henaid dan bob croes. 
Dychymygaf glywed sŵn ei lais o draw, 

Yn d'od dros dônog afon brenin braw,— 

“ Er rho'i fy nghorph i orwedd mewn oer gell, 
Bod gyda Christ i mi sydd lawer gwell.” 





Pregethu lon'd ei esgyrn ef 

A roddwyd gan Ddoethineb Nef; 

Ei bleser mwyaf ar bob pryd 

Oedd chwareu “ capel bach” o hyd ; 
Cynnullai'r plant yn drefnus lu 

I'r weirglodd lâs tu cefn i'r tŷ, 

Ac yna'n ddefysionol iawn 
'Tywalltai arnynt ffrwd ei ddawn. 

Os byddai wrtho'i hun, y brwyn 
A'r grâg drawsffurfid gan hoff swyn, 


Dychymyg yn Gymanfa fawr, 
John Jones Tal'sarn* yw am yr awr. 


| Blynyddau ânt heibio, daw'r bachgen yn llangce, 

I'r chwarel cyfeiria ei gamrau ; 
Y dydd a'i galedwaith am ddysg mae ei wangc, 

A'r nos mae'n breuddwydio am lyfrau. 

| Fwriadwyd mo hono i'r graig, lawer tro 

| Wrth dyllu ystlysau 'r clogwyni, 

Y fath yw ei awydd am ddysg, braidd na wnai 

Obeithio cael damwain, er ofni. 


Pan gasglai y “'bonge” ar awr ginio 

I drafod am grefydd a dysg, 
| Yn astud gwrandawai pawb arno, 

Mae'n ffafryn pob un yn eu mysg: : 

Eryri fendithiwyd â dynion 
Adawsant eu hol ar eu hoes ; 

Ac yntau, dan gysgod mor dirion, 
A dyfai mewn rhinwedd a moes. 


Am yspaid yn ngwmwl dinodedd 
Bu gwefr ei athrylith yn nghudd ; 





* Byddai y Parch. J. Jones yn Llanberis yn aml, a mawr oedd 
edmygedd ein gwrthddrych o hono drwy ei oes. 

““ Eben Fardd” sydd enw gerfiwyd 
Ar lech calon Gwalia wên, 
Cofir ef tra criby Wyddfa 
Yn nghymdeithas sêr y nen ; 
Cofiai yntau ei weddïau, 
Soniai am y “ Seiat Fawr,” 
Pan y bu i'w danllyd brofiad 
Dynu''r nefoedd oll i lawr. 


Muriau Ty'n y Coed* y'nt heddyw 
Dystion i'w ddiwydrwydd llawn, 
Pan mewn penbleth uwchben geiriau 

A chwestiynau dyrys iawn; 
Llaw wên cariad ffurfiodd undeb 
Rhyngddo â llawer yn y lle, 
A fodola hwnt i angeu, 
Draw yn ngwawl y drydedd ne'. 


Am athrofa y prophwydi, 
Yn y Bala, yr ymâd, 
Lle anwylir gan bob calon 
Fethodistaidd trwy y wlad: 
Wrth draed y Doctoriaid yno 
Yfai'n llwyr Iorddonen dysg ; 
Ennill serch ei gyd-fyfyrwyr 
Wnaeth tra yno yn eu mysg. 


Nol bod am flynyddau yn dysgu, daw weithion 
Yn, amser ymroddi i waith a gofalon ; 

Ymroddi a wnaeth, a difefl weithiwr ydoedd, 
Mewn amser ac allan o amser ni pheidiodd 

Ei glod â'i yn hysbys drwy 'r llïaws eglwysi, 
Fel un âg arddeliad ar ei genadwri. 


* Yr amaethdŷ lle y lletyai ynddo. 





Cyfnewidiodd wêdd yr ardal, 
Rho'es ei ddelw ar y lle; 

Cyn y gwelir ffrwyth ei lafur 
Oll, rhaid ceel claer oleu'r ne'. 


Yno, mewn unigedd tawel, 
Mae'n astudio yn ddibaid ; 

Gosod sylfaen gwir enwogrwydd 
Ar graig dwys fyfyrdod raid : 

Oddiar ei llechweddi prydferth 
Gwyliai Neifion yn ei gryd; 

Os yn mhell o'r byd a'i ddwndwr, 
Nid oedd golled yn y byd. 


Rho'i cyfeiriad wnaeth i feddwl 
Llawer bachgen yn eu plith ; 
Buasai llêni anwybodaeth 
Yn eu dâl yn dywyll byth: 
Mewn llenyddiaeth, fel mewn crefydd, 
Brenin ydoedd yn y fro; 
Gyda Blodau 'r Oes a Dirwest 
Cododd yno lengar dô. 


Nid yr afon wyllt lifeiriol 
Yn ymdaenu dros y wlad, 

Gan ysgubo'r oll i'w chanlyn, 
Ond y ffynnon loêw fad, 

Yrai ffrydiau caredigrwydd, 
Loêwon lu fel gwlith y nef, 

O dan laswellt gostyngeiddrwydd, 
Dyna oedd ei fywyd ef. 


Nid rhyw seren wibiog danllyd 
Dynai sylw haner gwlad, 

Neu fel yr enfys ddysglaer sydd uwchben 
Yn glwys addurno mynwes wleb y nen ; 

Ei lliwiau heirdd ymdoddi i'w gilydd wnant 
I wneyd «mn enfys ddigyffelyb a'nt. 
Gweinidog ydoedd feddai dalent gref, 

A gras i arwain gweiniaid tua'r nef. 


Gŵr Duw! ofnadwy bwysig ydyw'r gwaith,— 


Rho'i iawn gyfeiriad ar dragywyddold daith ; 
Mae 'n cerfio, nid ar farmor, oer, heb chwyth, 
Ond ar eneidiau sydd i bara byth. 

Y pwys oedd yn ei waith ystyriai'n llawn, 

A'i wneyd a wnai yn gydwybodol iawn. 

Fel garddwr yn ei ardd y gwnai ei ran 

I drin a meithrin aml blanhigyn gwân ; 

A chofiai y cyfodid hwy cyn hir, 

O'r tawchlyd fyd i wlad yr awyr glir; 

Lle tyfant yn fytholwyrdd goedwig wiw, 

Am byth o amgylch llachar orsedd Duw. 

Ei wrandaw mewn cyfeillach oedd fawr fraìnt, 
Rhyw flaenffrwyth o fwynhâd, gorphwysfa'r saint. 
'Roedd ganddo adnod ar bob pwnc yn llawn, 
A'i thrin a fedrai gyda nefol ddawn. 
Dywedai'n aml “ Pan gyrhaeddaf fi 

Yn iach a llôn y wlad sydd uwch y lli', 

Ni chaiff un angel dd'weyd, a minnau'n ddyn, 
I mi un newydd o fy llyfr fy hun.” 

Ei sanctaidd wên ymlidiai ofnau câs, 
'Tywalltai i archollion olew gras ; 
Trawsffurfiai aml brofiad bach, dilun, 

Yn werthfawr berl nes synu 'r dyn ei hun. 
Pan â'i at Dduw, gan ddadleu gwerth y gwaed, 
Ar ddacar sanctaidd teimlai pawb ei draed, 

Nid rhyfedd, llawer gwaith, bu gŵr Duw ynddi, 
Mewn ymdrech nes gorchfygu'r Iôn â'i weddi, 
Beth bynag yw pleserau gwlad heb d'wllwch, 
Feddyliem ei fod weithiau'n cael hyfrydwch, 
Wrth weled oddi draw y llanerch swynol, 

Fu iddo'n flaenffrwyth o'i fwynhâd presennol. 
Fel angel Duw, oddiyno daw i'r cyhoedd 
Pelydra'i wyneb gan oleuni'r nefoedd; 

Ei eiriau oddiar allor goeth myfyrdod 

Yn dân byw deimlir, deffrŷ pob cydwybod. 
Pan sylla ar y llawr, pawb ddysgwyl wrtho, 
Fel wrth losg-fynydd pan aer fin ymffrwydro ; 
Cyfoda 'i lygaid, llifa drychfeddyliau 

Yn dônau o dân bywiol o'i wefusau. 


Mawr ydyw 'r golled sydd yn bod 
Yn y Cyfarfod Misol, 
Mewn galar mae eglwysi'r sir 
Ar ol un gwir ragorol: 
Tawedog yn gyffredin oedd, 
Ond os rhyw fodd gwnai siarad, 
Bob amser traethu synwyr wnai, 
Ac astud ca'i wrandawiad. 


Fel llywydd, arwain wnai efe, 
O'r golwg byddai hunan, 
Ei ryfedd allu oedd ddiball 
I dynu ereill allan : 
Ei bwyll a'i ochelgarwch ef, 
Dan fendith nef yn ddiau, 
Hynodent dymhor têg ei swydd 
A gwaith ac nid chwydd-eiriau. 


I holwyddori heb un pall, 
Ei allu oedd rhyfeddol ; 

Mor ddifyr fyddai gyda hwy 
Ar nos “ Cyfrinfa'r Plant,” 
Ceiniogau a mân lyfrau ro'i, 
Wrth ro'i cynghorion gant: 
Pob peth perthynol iddo ef 
Oedd gysegredig iawn ; 
'R oedd yntau'i hunan wrth ei fôdd 
Yn eu mwynhâu yn llawn. 


Gyda Dirwest bu yn ffyddlon, 
Gweithio wnai'n egnïol iawn ; 
A phan ddaeth Temlyddiaeth gyntaf, 
Ynddo ca'i gefnogwr llawn: 
Credu wnai mai rhan o grefydd 
Ydoedd Dirwest yn mhob gwêdd ; 
Tros eì hegwyddorion cedyrn 
Y dadleuai hyd ei fêdd. 


Fel tad bu i undeb Llenyddol Penlleyn, 

'Tra yn ei fabandod yn waelaidd ei lun ; 

Nid rhyfedd fod llawer a'u dagrau yn lli' 
Pan gofiant am enw fydd mwyach mewn bri. 


Tra llawer yn ammeu ei ddyben a'i nôd, 

A rhagfarn bron llwyddo i'w gael dan ei droed ; 
Bu ef iddo'n gysgod a nawdd lawer tro, 

Nes tyfu o'i geingciau i lenwi y fro. 


Ei graffder wêl gyfle i wella y wlad 

Mewn moesau, a'i dysgu i dynu mwynhâd 
O flodau persawrus llenyddiaeth goeth, wir, 
A'i ddoeth anerchiadau a gofir yn hir. 


Fel beirniad, cymerai yn wastad fawr boen, 
Pan fyddai'n clorianu, pawb “ dawent a sôn,”— 

'Tynerwch heb weniaeth geid ynddo, 
Arabedd heb fyned yn ffôl; 

Un amser nid â'i dros y terfyn, 
Ond gwyddai pa bryd i drôi'n ol: 

Naturiol a rhydd fel yr awel, 
Cymhwysai ei hun i bob lle, 

A chludai bob amser i'w ganlyn 
Berarogl hyfryd y ne'. 


Ond, Ow ! dyma angeu yn newid ei wyneb, 

Ar ganol ei waith â i'r tragywyddoldeb; 
Pan yw haul ei fywyd yn anterth dysgleirdeb, 
Machludo y mae dan gymylau marwoldeb. 
Mae'r Gwanwyn yn gwasgar prydferthwch a bywyd 
Yn dônau, a'r byd yn blodeuo yn hyfryd; 
Mae'r adar yn cânu, a phawb yn llawn afiaeth, 
Ond gwywo mae ef dan lem awel marwolaeth. 
Mor frau yw ein bywyd, mor llawn o ofidiau,— 
Mae'r enaid yn brysio am ryddid yr angau ; 
Beth ydyw perffeithrwydd y bywyd presennol 
Ond pelydr gwanaidd y boreu tragywyddol ? 

Yn sŵn tônau 'r afon am fisoedd mae 'n nychu, 
Yn raddol, ond sicr, i'w glân mae yn nesu: 
Gwêl wlad y goleuni drwy dawch ei gwyllt genlli', 
Mae'n edrych yn wyneb marwolaeth heb ofni. 
Fel eryr ymgodai o greigiau'r ddaearen, 

O ran ei fyfyrdod fry, fry i ffurfafen 

Y fuchedd ysbrydol, a theimlem ar brydiau 

Yn awyr byd arall wrth wrando ei eiriau. 
Neilltuedd ei gystudd oedd werthfawr i'r eglwys, 
Ei gyfarwyddiadau a'i weddi ddifrifddwys ; 

Fel Moses o'r mynydd dyrchafai ei freichiau, 

A'i galon i'r nefoedd mewn gwresog ymbiliau, 

' Er ofni glŷn marwolaeth drwy ei oes, 


Heb wybod, braidd, â drwy ei chwerw loes: 
O dawch y glŷn i glaer oleuni daw, 

A gwêl heirdd lethrau anfarwoldeb draw, 

O fryniau tragywyddoldeb edrych ef, 

A. gwêl bellderoedd anherfynol nef : 

Mor dêg yn awr yr heirdd driganau fry, 
'Nol cefnu ar y byd ac angeu dî; 

Mor ogoneddus yw'r olygfa gîn, 

Ei sylweddoli nis gall marwol ddyn. 

Ond prin y credwn y gallasai ef, 

Er syllu ar brydferthion nef y nef, 
Ymdeimlo 'n ddedwydd nes arweiniwyd ef 
Gan ei warcheidiol angel drwy y nef, 

I wel'd yr Oen sydd megys wedi'i ladd,— 
Mae gartref mwy,—gorphwysfa fythol ga'dd ; 
'Nol bod drwy ffydd yn ceisio'n myd y gwae, 
Mor ddedwydd cael ei weled fel y mae. 

Ei fywyd dwyfol ymddadblygu wna, 

Y' malmaidd awel gwlad y bythol hâ'. 

Mae angeu'n elw,—O!'r fath elw yw 

Cael myn'd o fyd y gwae i fynwes Duw! 


Daeth dydd ei angladd,—diwrnod tywyll, dâ,— 
I'w ro'i mewn galar yn ei olaf dŷ. 

O barch i alar ei gyfeillion cu 

Mae'r nef uwchben yn tywallt dagrau lu; 

Ac fel yn awgrym o'i dragywyddol hedd, 
Mae'n brysio tyfu blodau ar ei fedd. 

Cyfeillion gasglant o bob cŵr o'r wlad, 

Mae'r ardal oll mewn galar am ei thad. 

O! olwg swynol,—er cael angladd saint, 

Mewn hunan-aberth treulio oes sydd fraint. 








MARWNAD. 


O fewn yr “ Hafod uchaf,” 
Wrth droed y Wyddfa fawr, 

Y gwelid baban bychan, cu, 
Yn gwenu'n dêg ei wawr; 

I'w serchog rïaint anwyl 
Rhyw angel ydoedd ef, 

Edrychent ar yr ie'ngaf un 
Fel anrheg o/a'r nef. 


Gweddïai i fam yn fynych 
Cyn iddo adaw'r cryd, 
Am i'r Goruchaf wneyd ei mab 
O ddefnydd yn y byd : 
A bron cyn gallai 'u deall 
Hoff orchwyl pawb drwy'r tŷ, 
Oedd egwyddori 'r bachgen bach 
Yn hanes Iesu cu. 


Ei dymher siriol serchog, 
Edmygid gan bob âch, 
Â gwyliai pawb rhag rhoddi clwy” 
I galon “ Dafydd bach ; ” 
Ac fel y tyfai i fyny 
Bradycha 'i ddawn ei hun, 
Can's gwelid yn ei lygaid clir 
Fod ynddo ddefnydd dyn. 


Er gwaethaf anfanteision, 
I'r ysgol elai'n rhwydd, 

Yn fachgen egwan seithmlwydd oed, 
Rhyfeddol oedd ei lwydd ; 

Un anwyl yn ei ddosbarth, 
Un ufudd, hardd ei foes, 

Yn raddol ymbleserai 
Yn ngweithiau goreu 'r oes, 
I ddirnad athrawiaethau 'r Gair, 
Ei holl feddylfryd ro'es ; 
Darllenai weithiau Baxter, 
A Gurnal, dduwiol-fryd, 
A. Doctor Owen, gyda blas, 
Hen gewri pena'r byd. 


Benthycai lyfrau lawer, 
Ond nid i'w cadw 'n ffôl, 
Darllenai'r oll, trysorai'r gwych, 
Gadawai'r gwael ar ol: 
Fe sugnai'r mêl yn ddiwyd 
Fel y wenynen gu, 
Ac O! mor felus ganddo caid 
O dduliau'r tadau fu! 


Rol treulio blynyddoedd mewn lafur, 
A'i natur yn wanaidd a gwyw, 

Cynhyrfwyd ei galon i'r gwaelod 
Wrth ganfod plant dynion yn byw 

Yn nghanol pleserau annuwiol, 
Gresynol sefyllfa ei oes 

Gymhellai ei feddwl heb oedi 
"Gyhoeddi efengyl y groes. 


Ei deimlad amlygodd yn wylaidd, 
Ond oeraidd dderbyniad gai'r brawd, 
A bron nad oedd ambell henadur 
Am wneuthur y syniad yn wawd! 
'R ol hyny, fe dreuliodd flynyddau 
Dad feichiau o siomiant a chur, 
Ond gorchwyl rhy anhawdd, er hyny, 
Oedd llethu anianawd mor bur. 


Ail-ennyn wnai'r fflam yn ei fynwes, 
A'r ffwrnes â'i'n boethach bob dydd, 








Cynlluniai a gweithiai'n egnïol a rhwydd, 
Ymroddai o lwyrfryd i lanw ei swydd ; 
Ei felus oedfâon fai'n wledd o fwynhâd, 
A erys yn hirfaith mewn côf yn y wlad. 


Hoff “ Gwrdd yr Ysgolion” a garai mor fawr, 
Sydd heddyw'n alarus, hiraethus ei wawr; 

Ei hynaws .4r^Aolydd adawodd ei swydd, 
Ymgiliodd o'r golwg yn nghanol ei lwydd. 


Fe bery adgofion am dano yn hir 

Yn nglŷn â'r Ysgolion Sabbothol drwy'n tir, 
Ac er iddo farw, ei enw'n ddigcêl 

A gludir yn gynes i'r oesau a ddêl, 


I'r wŷl Lenyddol cyrchu wnaem, 
Lle cesglid doniau'r wlad, 
' Ac yno gwelid DAvrD HvucruEs 
Mewn llonder a mwynhâd: 


A'i bert ffraethebion, gloewon, glân, 
Gwefreiddiai 'r dorf i hwyl; 
Llêngarwr tirion, union oedd, 
A noddydd pena'n gŵyl. 


Ei feirniadaethau manwl oll 
Ddangosent graffder gwych, 
Llawn addysg a difyrion coeth 
Ac nid rhigymau sych: 
Cysurai'r anfedrusion gwael, 
A'r eiddil gwyd i'r lân, 
Hynawsedd ei gymeriad hoff 
Oedd eglur yn mhob man. 


Fe fegir llawer llenor gwych 
Ddaw 'n addurn yn ein tir, 

Gychwynwyd pan yn ieuanc iawn 
Dan nawdd y cyfaill gwir: 

Mae'r holl lenorion erbyn hyn 
Yn teimlo'n llawn tristhâd, 





Ei gynghor doeth, synhwyrol, 
A'i gyfarwyddyd ef, 
Ystyrid yn wir werthfawr, 
Ac yn awdurdod gref; 
Ei ddeall clir a threiddgar, 
'Ei bwyll, ei ddawn, a'i ddysg, 
A'i grefydd loêw a'i codai'n 
Wr cadarn yn ein mysg. 


Yn y gyfeillach dranoeth, 
Yn gyson gwelid ef, 
Er cefnu o lawer ereill 
O hylon weis y nef; 
Ei holl sylwadau ydynt 
Ian ryw eneiniad gwych, 
A gorchwyl anhawdd weithian 
Yw canfod llygad sych. 


'R ol hyn pregetha'n rymus 
A chymeradwy iawn, 
Tra'r dyrfa'n llawn boddineb 
Yn gwrandaw ar ei ddawn ; 
Ond os dymunem ganfod 
Ein gwrthddrych mewn mawrhâd, 
Dilynwn ef i'w wrandaw 
Nos Sabbath yn y wlad. 


Dacw'r bobloedd yn dylifo, 
“ Chwech o'r gloch” sy'n agoshâu, 
Dacw 'r gwych addoldŷ 'n orlawn, 
Gwêl y drysau 'n cael eu cau ; 
Dacw Davip Hucmas i'r pwlpud, 
Plyga'n wŷl ger bron ei Dduw, 
Erfyn wna am nerth yr Ysbryd, 
Fel b'o i'r annuw drôi a byw- 


Teifl ei olwg dros y dyrfa, 
Mae dysgleirdeb ar ei wêdd, 

Dianwadal yw'r addewid, 
Cadarn byth yw cynghor Duw ; 
Fe addawodd na chawn farw,— 
Yn nghlwyfau'r Oen y cawn i fyw !” 


Cân y dorf nes tanio'r teimlad, 
Llenwir llygaid aml un 
Gyda deigryn gloêw, dysglaer, 
Fel ei lygaid yntau'i hun ; 
“ Dianwadal yw'r addewid,” 
Rhaid yw dyblu a threblu'r gân, 
Nes y teimlir siiad hyfryd 
Mwyn awelon Salem lân. 


Teifl edrychiad gwylaidd, serchog, 
Eto dros y dorf i gyd, 

Yna derllyn eiriau'r “testyn” 
“FELLY CARODD Duw Yy BYD:” 

Tremia'r dyrfa'n ddyfal arno, 
Teimla yntau'n llawn boddhâd, 

'Tra 'n eu dwyn i bleserdeithio 
Cefnfôr tawel “ cariad rhâd.” 


Mae rhyw naturioldeb gwledig, 
Perffeithiedig yn ei ddawn, 
A. gwreiddioldeb meddwl treiddgar 
Yn ei holl sylwadau'n llawn ; 
Medr drin y dwfn a'r dyrys, 
A'u hegluro'n berffaith glir; 
Ei nodedig weinidogaeth, 
Dêg oleuai yn ein tir. 


Da cael “lleuad” i oleuo, 
Ond goleuni diles, oer, 

Yw y goleu gwŷn, arianaidd, 
A gyfrenir gan y lloer: 

Ond mae'r “haul” yn wych gyfuniad 
O oleuni clir a gwrôs, 




















ol. 


Mae gwel'd ei wêdd, a theimlo'i law, 
Yn gwywo bywyd dyn. 


Gŵr duwiol iawn oedd DAviD HuvGHEs, 
Nodedig yn ei oes, 
Ni rodiai ef o'i febyd cu 
Ond canol llwybrau moes ; 
Bu fyw yn agos at ei Dduw, 
Bu ferw yr un modd, 
Gan wênu'n nwylaw angeu hyf 
Fel baban wrth ei fôdd ! 


Er trymed, er dyfned, y clwyfau 
A ga'dd cymdeithasau ein gwlad, 
Hawdd canfod mai eglwys Llanengan 
Sy'n gruddfan mewn dyfnaf tristhâd : 
Y “cyfaill” iselfryd, cariadus, 
A'r “bugail” gofalus dros Dduw, 
R oedd colli'r “ gweinidog” defnyddiol, 
Mynwesol, yn archoll i'r byw. 


Hir erys ei felus bregethau 
Yn ddwfn yn meddyliau y wlad; 
Er marw eu hawdwr, cânt eto 
Eu cofio mewn nefol fwynhâd ; 
Er rhoddi ei gorph yn y ddaear 
Mewn galar, yn waelaidd, mewn arch, 
Yn fyw bydd ei enw, ŵr hynod, 
Ni chleddir mewn beddrod ei barch. 


Duw fo'n nawdd i'w weddw dirion 
Yn y dyfroedd dyfnion hyn, 
'Taled iddi am ei wylio, 
Drwy 'i chysuro yn y glŷn: 
Nac edrychwch tua 'r fynwent, 
Nid yw'ch prïod yn y bêdd, 











